Document ID: /roh_data/filtered/fineweb-2-filterrobots_roh.jsonl.gz/34597

Danovamain vul la regenza grischuna augmentar il volumen da contribuziuns per cas da direzza. Ella dumonda in credit posteriur da 100 milliuns francs, uschia ch'il volumen total munta uss a 200 milliuns francs. Dals meds mess a disposiziun finanziescha la Confederaziun al Grischun probablamain fin 158 milliuns francs, uschia ch'il chantun ha da pajar la finala 42 milliuns francs ord l'atgna cassa.
Il Parlament federal debattescha anc il mars la dumonda dal Cussegl federal che vul augmentar il program per cas da direzza da 2,5 sin 10 milliardas francs.